polyglot-tagger/wikipedia-language-snippets-filtered huggingface dataset:
Degemeret a reas ivez da-heul un Oscar evit he roll e Laosk anezhi da vonet d’an neñv, a John Stahl, e 1945, met goude daou film a Joseph Mankiewicz : Dragonwyck e 1946, hag Ar spontailh hag an Intron Muir, e 1947, ne voe roet dezhi nemet rolloù eil renk, hag he hent-micher a achuas er blezadoù hanter-kant.
Un nevezamzer e voe evitañ : dont a rae an awen en-dro, ur c'hoari evel n'en devoa bet biskoazh a zeue dezhañ ha boaz e oa da seniñ gant gwellañ be-boperien gall ar mare : Roger Guérin, Hubert ha Raymond Fol, Pierre Michelot, Bernard Peiffer, Jean-Louis Viale.
E 1957, evit reiñ buhez d'ar pajennoù skridaozet, e teuas war wel un "haroz dilabour" krouet gant André Franquin, aozer an dresadenn, ha gant Yvan Delporte, a roas dezhañ ur bersonelezh hag ar c'hentanv Gaston e koun ur mignon ken beiadour all!
5,47 % ag ar boblañs hervez an niveradeg bet graet e 1911; pevar anezhe a varvas e Belgia d'an 22 Eost 1914: daou e Virton (unan eus an 117vet Rujumant Troadegiezh hag egile eus an 130vet Rujumant Troadegiezh hag an daou all en Emgann Rossignol, en 2vet Rujumant Troadegiezh edont o-daou.
A-gozh eo annezet ar vro, pa gaver roudoù eus mab-den enni ken abred ha 7000 kent J.K. Er e teuas da vezañ ul lodenn eus an Impalaeriezh Songhai, unan eus galloudoù bras ar rannved-se, daoust da enebiezh ar bobl Mosi a oa o chom eno.
Lavaret e vez eo treuzskrivet ar fonem evit sevel ur skrid gant pep a lizherenn a vez da lakaat diouzh red an fonemoù a ya d'ober strolladigoù fonemoù, da lavaret eo unanderioù bihannoc'h a zo er frazennoù, ar gerioù, ar re-se elfennoù ar c'homzoù.
Hervez an istor hag an hengoun emañ Beauvais lec'hiet en Enez-Frañs ha n'eo ket e Pikardi, met lakaet eo bet departamant an Oise e Pikardi pa oa bet krouet ar rannvroioù er Frañs hag e rannvro Hauts-de-France pa voe kemmet ar rannvroioù.
Dekred eus ar 26 a viz Du 1790 war al le ret: embannet e voe bout mennet da nac'h al le ouzh ar Roue, ar vro hag al lezennoù gant person dean Moñforzh, Guillonet e anv, gant Busnel, person parrez Sant Nikolaz ha gant Dousseau hag Hoto, kureed Koulon.
Berraet e voe ar c'hantik da driwec'h poz a-benn lid-digeriñ nevez an 9 a viz Gwengolo 1890 hag an hini a veze graet Laouenanig Zant-Ervoan anezhañ a voe anvet da chaloni-enor gant an aotrou Pierre-Marie Fallières, eskob Sant-Brieg ha Landreger, e dibenn an tri devezh gouelioù.
Savet e oa bet gerioù ar c'hantik Zant Ervoan, a grog gant N'en euz ket enn Breiz, N'en euz ket unan, gant an aotrou Jean François Le Pon da gentañ-penn, hag eñ kelenner e kloerdi bihan Landreger ha kure hec'h iliz-veur da c'houde .
134 gwaz a gollas o buhez abalamour d'ar brezel hervez monumant ar re varv, da lavaret eo 4,31% ag ar boblañs hervez an niveradeg bet graet e 1911; unan anezhe a varvas e Virton e Belgia d’an 22 a viz Eost 1914, er 124 Rejimant Troadegiezh e oa.
Diboultrena kantikou koz pe kosoh, lakaad lusk ha startijenn gand kantikou êt war ar ruza dre forz beza bet kanet er prosesionou or pardoniou a-hed bloaveziou pe kantvedou, lakaad geriou brezoneg war toniou kantik broiou Afrika dreist oll, setu ar pal o deus divizet tized.
52 waz a gollas o buhez abalamour d'ar brezel hervez monumant ar re varv, d.l.e. 4,09% ag ar boblañs hervez an niveradeg bet graet e 1911; pemp anezhe a varvas e Belgia d’an 22 a viz Eost 1914, tri en Emgann Rossignol , soudarded e oant er 1añ Rujumant Troadegiezh Drevadennel, unan all e Virton, soudard e oa er 130vet Rujumant Troadegiezh hag unan e Maissin, soudard e oa en 62vet Rujumant Troadegiezh.
Er bloaz goude ez eas ar pab Leon X d'ober emglev gant an impalaer Karl V a-enep ar roue gall Frañsez Iañ da glask tennañ digantañ Milano, Parma ha Piacenza ; Giovanni a voe galvet da zont dindan urzhioù Prospero Colonna, ha faezhet e voe ar C'hallaoued e Vaprio d'Adda e miz Du.
Diouzh un tu all, adalek 1990, e ro lañs d’un ti-embann divyezhek (nemet evit al levrioù relijiel hag a zo e brezhoneg penn-da-benn) gant kenlabour Bernard Tanguy, Yves-Pascal Castel, Fañch Morvannou, Pierre Tanguy, Jean-Pierre Boulic.
Job an Irien, e karg eus al lec’h-mañ, a gendalc’h da skrivañ o reiñ un ton muioc’h relijiel d’e oberenn : "Kantikoù evit ar vugale", "Klask a ran" ha "Dremm an Aotrou", kanadeg "Kan evid ar peoh", ha da c’houde, "War henchou ar bed" gant Christian Desbordes hag adarre lazoù-kanañ Penn-ar-Bed.
Eus 1962 betek 1982 e kemer perzh a dost e buhez ar Bleun-Brug oc’h embann ingal e Kaierou ar Bleun Brug, kanaouennoù (dastumad eun deiz gant Michel Scouarnec ha kanaouennoù evit ar vugale Deus ganin), kantikoù (kantikoù nevez e brezhoneg Hag e paro an heol gant Michel Scouarnec ha René Abjean) ha kanadegoù (Ar Marh Dall, War varh d’ar mor gant René Abjean ha lazoù-kanañ Penn ar Bed).
En noz etre ar 26 a viz Ebrel hag ar 27 a viz Ebrel 1942 e rankas ur c'harr-nij Heinkel He-111 eus an aerlu alaman douarañ gant mall en nijva goude bout bet taget ha gwallaozet nepell eus Bristol gant ur c'harr-nij chaseal-noz eus ar 125 Sqadron eus ar Royal Air Force; lazhet e voe e vindrailhour, douaret eo e Dagneux.
Tud fuzuilhet e "La Maltière" gant an Alamaned: Marcel Brossier, mekanikour anezhañ, evel tarver, d'ar 17 a viz Gwenholon 1940; ar merzher kentañ en Il-ha-Gwilen an hini eo; 25 ezel eus ar Rezistañs a voe fuzuilhet d'an 30 a viz Kerzu 1942.
D'ar 6 a viz Ebrel 1944 e voe taolet un nijerez Junkers Ju 88 H-1/T eus an aerlu alaman d'an diaz e "Mivoie" e Sant-Jakez-al-Lann gant ur c'harr-nij chase Hawker Typhoon Ib eus ar Royal Air Force; lazhet e voe he fevar nijour, douaret int e Mont-de-Huisnes.
Hervez reolennoù X-SAMPA e vez skrivet ar sinoù diakritek diouzhtu war-lerc'h an arouezenn ma'z int stag oute etreget ar re-mañ: ~ ha; ' , stag ar re-mañ ouzh an arouezenn ma reont dave outi gant an arouezenn-liammañ ispisial _.
Pal pennañ X-SAMPA a oa unvaniñ an holl sistemoù SAMPA implijet evit treuzskrivañ bep ur yezh disheñvel a-benn krouiñ ur sistem unvan gouset da vezañ implijet evit treuzskrivañ sonioù holl yezhoù ar bed, kevatal ouzh al lizherenneg fonetik etrebroadel .
X-SAMPA pe Extended SAM Phonetic Alphabet a zo ur sistem evit gallout kas da-benn treuzskrivadennoù fonetik pe fonologek gant lizherennoù boutin al lizherenneg latin hep lizherennoù pe sinoù diakritek ispsial, da lâret eo oc'h ober gant an arouezennoù 7-bit an ASCII hepken.
59 gwaz a gollas o buhez abalamour d'ar brezel hervez monumant ar re varv, d.l.e. 4,07% ag ar boblañs hervez an niveradeg bet graet e 1911; daou anezhe a varvas e miz Eost 1914 e Belgia, unan d’ar 21 en Arsimont, korporal e oa er 71vet Rujumant Troadegiezh, egile d’an 22 en Emgann Rossignol, soudard e oa er 1añ Rujumant Troadegiezh Drevadennel.
An etnoistorourez Susan D. Gillespie he deus lavaret ne vije ket bet Moktezuma e anv gwirion pa oa bev met Ilhuikamina hepken, hag e vije bet adanvet Moktezuma diwezhatoc'h gant an danevellourien a skrivas goude an aloubadeg a-benn gallout tostaat muioc'h e vuhez ouzh hini ar Moktezuma diwezhañ.
Mab e oa Moctezuma da Huitzilihuitl, an eil impalaer Aztek, ha Miahuaxihuitl, merc'h Tezcacohuatzin (anvet ivez Ozomatzin pe Ozomatzinteuctli e lod eus ar mammennoù), tlatoani Cuauhnahuac, a oa sorser ivez a-hervez.
Ar c'hoshañ enskrivadur henvrezhonek zo en ul laouer en ur chapel e-kichen Lomareg e Krac'h, nepell diouzh an Alre : « irha ema in ri », hag a ve "amañ emañ ar roue" e brezhoneg a-vremañ (e-lec'h ar ger kozh ri rix e galianeg e vez lavaret roue hiriv), da lavarout eo "amañ eo beziet ar roue".
Dekred eus ar 26 a viz Du 1790 war al le ret: embannet e voe bout mennet da nac'h al le ouzh ar Roue, ar vro hag al lezennoù gant ar person, Baslé e anv, daou gure, De Sequinville ha Regnier, ha tri beleg, Titsciaux, Bougrard ha Colombel.
Al lesanv Auguste, a voe roet dezhañ en bev, zo da dostaat eus an titr a veze roet d’an impalaerien roman en Henamzer, daoust ma’z eus bet roet sterioù all dezhañ e-pad e ren : meneg a rafe eus ar miz ma oa bet ganet, peotramant eus ar verb latin augere a dalvez « kreskiñ », « lakaat da greskiñ ».
lakaat war droad ur servij lec’hel, harpet war izili al lu lec’hel . Moullet eo timbroù-post ispisial evit paeañ an taos ret. E miz Ebrel e kaver daou dimbr eus ar Filipinez soulgarget GUAM / GUARD / MAIL : unan gwer a goust “2 cents” a zskouez José Rival hag egile gant poltred ar Prezidant William McKinley .
Pa voe lazhet Eudes, en 1039, e-kerzh seziz Mauzé, oc'h arsailhat Jafrez II Thouars, eus koztezenn Jafrez II, eo e vab-kaer Guillaume VII Aigret a zeuas da vout kont Poitiers ha dug Akitania, ha Jafrez neuze a gavas e dro da lakaat e graban war douaroù ar paotr yaouank.
A-wezhoù e vez lakaat an termen kensonenn skiltr da vezañ heñvelster gant an termen c'hwibanenn, met e gwirionez e ranker ober an diforc'h etreze o-daou dre ma tenn an tremen "c'hwibanenn" da doare distagañ ur gensonenn keit ha ma tenn an anv-gwan "skiltr" da berzhioù ar c'hleved.
Nebeut goude e voe embannet "Radio Ethiopia", a oa re dost marteze ouzh an albom kentañ, e-lec'h ma kaver ar ganaouenn Pissing in a river, hag e-lec'h ma ra Patti ar pezh a rae war al leurenn abaoe pell: seniñ, gant ar gitar, met n'eo ket evit an ton - hennezh eo labour Lenny Kaye.
Da skouer, fonemoù eo ha koulz e brezhoneg hag e portugaleg, met bez e c'hell bezañ implijet an heuliad e penn ur silabenn e brezhoneg met e portugaleg n'hall ket ha pa vez degeremet e portugaleg gerioù latin o kregiñ gant an heuliad-se e ranker stagañ outañ un epentezenn, d.s.:
Er yezhoniezh e vez implijet an termen fonotaktoniezh eus ar skourr resis eus ar fonologiezh ma vez pledet gant studi ar reolennoù o tennañ d'an doare ma c'hell bezañ implijet fonemoù ur yezh resis bennak, da lâret eo ar reolennoù a vir ouzh fonemoù resis da vezañ implijet renk-ouzh-renk gant fonemoù resis.
A-hend-all e c'hell fonemoù resis bezañ implijet e lec'hioù resis eus ar silabenn, da skouer e brezhoneg ne vez kavet ar fonem lost ur silabenn met en arabeg e vez kavet stank el lec'h-se, pe e saozneg n'hall bezañ implijet ar fonem drekstaon e penn ur silabenn met e nivc'heg e vez implijet stank el lec'h-se.
a-du gant gwirioù iliz Dol enep hini Sant-Maloù e sav ar skrid, hogen ne voe adlakaet Dol en he frankiz nemet etre 1155 ha 1187 a-drugarez d'ar bibien Adrian IV, Aleksandr III ha Lucius III harpet gant ar roue Herri II Bro-Saoz ;
Le roman d'Aquin, ou La conqeste de la Bretaigne par le Roy Charlemaigne, anavezet dre an anv La Chanson d'Aiquin, zo anv ur werz-veur c'hallek a zo bet kavet e dismantroù manati Sezambr, a-dal da Sant-Malo, a voe bombezet ha distrujet gant ar Saozon e 1693.
Un isdoare dourbar eo ar champaoù gant gant un danvez naturel kavet en India anvet "halmaddi", ur rousin gris damdourennek produet gant ar gwez Ailanthus Malabarica, gantañ ur frond dous heñvel ouzh hini bleuñv ar gwez frangipani hag abalamour da se e vez graet "champa" ouzh an doare ezañs-mañ dre m'eo hennezh anv ar frangipani en India.
Daoust ha ma reer mui-ouzh-mui gant sistemoù implijet gante sinoù diakritek evel, da skouer Lizherenneg etrebroadel evit treuzskrivañ ar sañskriteg pe Romanekadur al Levraoueg vroadel e Kolkata, e c'hell bezañ talvoudus sistemoù ledan o zachenn implijet evel hemañ evit gallout treuzskrivañ meur a doare skritur indezek en un doare resis hep rankout ober gant arouezennoù ispisial hag a-drugarez da se e vez implijet alies war ar genrouedad.
Daoust ha ma oa bet ijinet er penn-kentañ evit treuzskrivañ al lizherenneg devanagari dreist-holl implijet evit skrivañ ar sañskriteg, an hindeg, ar marateg, nepaleg, ar sindeg, h.a., e c'hell bezañ implijet evit treuzskrivañ doareoù-skrivañ all implijet evit skrivañ yezhoù India, d.l.e resisoc'h an tamileg, an telougoueg, ar c'hannadeg, ar banglaeg, ar goudjarateg hag ar gurmukhi hervez an doare nevesañ 5.30 bet embannet e miz Gouere 2001.
Klask a ra gounit ar frankiz evit Euskal Herria en he fezh (proviñsoù an hanternoz ha re ar c'hreisteiz, zo rannet hiziv an deiz etre Frañs ha Spagn), en Europa a vije diazezet war ar pobloù ha n'eo ket war ar stadoù evel m'emañ bremañ.
Ur strollad eus an tu-kleiz eo ha deuet eo a-benn da gaout dilennidi e meur a di-kêr eus ar vro, war e anv pe a-wechoù dre emglev gant strolladoù politikel all : bremañ ez eus ur pemzek maer bennak hag ur c’huzulier kanton gantañ.
Skourroù direizhkredennek a-walc'h eus ar soufiegezh, a gaver o zariqa en holl ar c'humuniezhioù muzulman, a anavez ivez ar « wali » , a vez troet gant ar ger sant el lennegezh saoznek ha gallek, daoust ma'z eo heñvelster ar ger « wali » alies gant « heñcher etrezek Doue » pe « mestr ».
Anna zo un anv-badez brezhonek, testeniekaet mat e Breizh, diwar anv Santez Anna, mamm ar Werc'hez Vari er gatoligiezh, hag a gaver e meur a yezh all ivez, rak gant emled ar relijion-se eo bet brudet an anv dre ar bed, a-wechoù en e stummoù all, saoznek, Ann, pe gallek, Anne, dreist-holl.
An anv Anna a gaver ivez e yezhoù estreget brezhoneg: alamaneg, armenieg, bulgareg, daneg, estoneg, finneg, hellazeg, hungareg, islandeg, italianeg, izelvroeg, japaneg, katalaneg, latveg, norgeeg, poloneg, ruseg, saozneg, slovakeg, svedeg, tamileg, tchekeg,
Adalek ar 17 a viz Here 2002, diouzh al lezenn 2001/18 diwar-benn ar vouedoù nevez, pa fell d'un embregerezh gwerzhañ ur BDG en ur vro europat ez eus daou zegouezh disheñvel : mard eo an imbourc'h ar pal nemetañ e vez a-walc’h gant un aotre eus ar vro vuket a-benn diorren ar BDG, met ret eo d’ar C’huzul europat bezañ kelaouet ;
an aozadoù enno danvezioù a zeu eus loened bouetaet gant BDG n’int ket rediet da vezañ tikedennet ; ar studiadennoù bet graet betek-henn evit gouzout hag-eñ e chom roudoù eus ar BDG bet debret gant al loened en aozadoù-mañ n’int ket bet kaset da benn : paouezet int bet a-raok ma vefe bet kavet disoc’h pe zisoc'h ; pa vez skrivet « amidon modifié » pe « amidon transformé » war un dikedenn, ne dalvez ket ez eus amidon o tont eus ur PDG en danvez, amidon hag a zo bet daskemmet war lec’h ne lavarer ket.
Kuzul an Dreistijin Biomolekulel , krouet e 1986, a dermen hag a evesha diferadennoù strewerezh ar BDG er maezioù, hag a zewerzh reoù all lakaet war ar marc’had ; e gefridi eo rentañ kont eus an efedoù war an endro, daoust ma n’eus enni skiantour ebet arbennikaet war tachenn an endro ;
Ouzhpenn da se, mard eo pistrius an toksin-mañ evit ur spesad amprevaned e c’hell ivez bezañ pistrius evit spesadoù all, hag a c’hellfe bezañ breskoc’h ha dic'houest da enebiñ : evel-se eo bet diskouezet e c’helle ar plant Bt bezañ pistrius evit ar balafenned Danaus plexippus.
Ur wech strewet an doareenn, ar plant da lazhañ na vint ket tizhet ken gant an dilouzaouer, ha ret e vo d’al labourerien-douar implijout un dilouzaouer disheñvel, gant hadoù hag a zalc’h penn dezhañ, betek ma teufe al louzoù a-benn da zerc’hel penn d’an dilouzaouer nevez, hag all ha kement zo.
E Bro-C'hall : kentañ PDG aotreet er gounezerezh, ar maiz BT, hag a zalc'h penn d'an amprevaned dre broduiñ un toksin lazhamprevan a-drugarez d'ur gen eus ar bakteri Bacillus Thuringiensis ; an toksin Cry1Ab a c’hell lazhañ ar biskoul anvet « piraled », a zebr ar maiz.
Evit ar poent e vez « profet » an hadoù-mañ d’ar broioù war eskoriñ, met a-benn un nebeud bloavezhioù, pa vo rediet ar broioù-se da baeañ evit o c’haout pe evit paouez d'o gounez, e vo diaes dezho dibab : strewet e vo BDG e pep lec’h er c’hontre, difennet e vo dezho o adimplijout, ha diaes e vo dezho sur a-walc’h kavout hadoù nann-BDG da brenañ.
Da skouer, pa vez enframmet ar gen Bt en ur blantenn vaiz, ha pa dro neuze da vaiz treuzgenel, e vez gwarezet diouzh piraled an edoù – ar biskoul brudetañ e Bro-C'hall dre o distrujoù — na c’hellont mui debriñ ar blantenn ha neuze en em staliañ enni.
Kreskiñ a raio neuze saotradur an douar, ha div wech muioc’h eget pa vez implijet amprevanlazherioù klasel nemetken ; war ar marc'had e vo ret ijinañ edoù BDG a genderc'ho un amprevanlazher nevez, betek ma teufe d’e dro da vezañ diefedus.
Emañ ar skiantourien e sell da grouiñ ur spesad bananez a brodufe antigenoù an avufooù A ha B. Dibabet eo bet ar bananez abalamour ma kreskont er broioù paour ma vez an avufo ur c'hleñved-red alies, hag ivez abalamour ma vezont debret kriz gant an dud rak diefed e vefe ar bananez PDG mar befent poazhet.
Da skouer ar bezhin Caulerpa taxifolia o tont eus Meurvor Indez, a zo bet kavet er Mor Kreizdouar oc’h aloubiñ un enezenn hag o chalañ ar bezhin henvroat betek o distruj ha kemer o lec'h, ha dre-se lazhañ spesadoù plant ha loened a vouetae diwarno abaoe milvedoù.
Dre ma 'z eo dibar pep bevedeg ne c‘heller ket gouzout petra e vo efed ur gen daskemmet ennañ ; prouadoù a ranker ober neuze, da c’houzout petra a c'hoarvezo pa vo tennet ur gen, da skouer ur gen anavezet a anver « G », pe pa vez ouzhpennet ar gen G-se.
War lapined e kaser an arnodoù-se peurvuiañ rak damheñvel eo o bevedeg ouzh hini un den ; dre-se e teu aes evezhiañ ar pezh a c‘hoarvez pa zaskemmer ar gen G. Pa vez ouzhpennet pe nullet ur gen G e c'hall c'hoarvezout kemm en un doareenn hepken, met kemmoù a c'hall c'hoarvezout e metabolegezh ar bevedeg a-bezh.
Sifroù an ISAAA eo ar re a zo roet er pennad-mañ ; un ensavadur kellidet gant an embregerezhioù BDG eo an ISAAA, setu e c'haller arvariñ war e neptuegezh, dreist-holl pa bouez war ar fed ma vefe gounezet muioc’h a PDG gant ar broioù war eskoriñ, ar pezh a vefe, hervezo, ur brouenn eus efeduster hag eus talvoudegezh ar PDG evit al labour-douar.
Ar genoù kemeret ha/pe zaskemmet a zeu eus bevedegoù hag a zo gouest da lieskementiñ o danvezioù genetek hag a c’hell ivez en em veskañ en hon endro ; da skouer : daskemmet e vo bet en ur blantenn BDG kement hag ar pezh a genderc'ho : he greun, he frouezh, he brenn hag all.
Hervez disentez 2001/18/CE Parlamant ha Kuzul Europa e reer Bevedeg Daskemmet e C'henoù eus kement bevedeg ez eo bet daskemmet dezhañ e zanvezioù genetek dre un doare na c’hoarvez ket ent-naturel dre baotadur ha/pe dre adstummadur naturel.
E-skeud an darvoudoù-se, e tennas an ti-kêr ar blakenn varmor e-lec’h ma oa skrivet anv holl re ar barrouz marvet e-kerzh ar brezel, adskrivet an holl anvioù-se war-eeun war ar monumant hervez urzh al lizherenneg, ha lakaet anv Frañsez Laorañs en o zouez.
Implij un niverenn zo nevez ha ne dalvez ken evit lakaat kemmm get ar Moktezuma kentañ, a vez graet Moktezuma Iañ anezhañ, rak daoust d'an hini kentañ da vezañ tad-kozh-ioù egile, ne veze ket anvet ar renerien abalamour ma oant eus ar memes tiegezh e bro an Azteked.
Matthew Restall a soñj e c'hallje talvezout ar c'hinnig seven eus e dron da Gortes graet gant Moktezuma ar c'hontrol rik eus ar pezh a oa bet komprenet : ar sevended er sevenadur aztek a oa un doare da ziskouez e aotrouniezh ha da ziskouez e c'halloud war ar re all.
Ar c'hodex, savet gant Bernardino de Sahagún hag e ditourerien a orin eus Tlatelolco, keoded bet sujet gant Tenochtitlan, a vez douget peurliesañ da Dlatelolco hag d'he renerien , ha Moktezuma ispisial a vez deskrivet er c'hontrol evel ur rener laosk ha dinerzh, leun a vrizhkredennoù.
Lod eus an istorioù aztek diwar e benn a zeskriv anezhañ evel spontet rak ar Spagnoled nevez zegouezhet, ha darn eus ar mamennoù, evel kodeks Firenze, a zisklêr e krede an Azteked e oa doueed eus ar Spagnoled hag e oa Cortes an doue Quetzalcoatl distroet.
Emañ an disoc’h en tu all d’ar pezh a oad o c’hortoz : 10 ganaouenn o padout nebeutoc’h evit 30 munutenn en holl d’an holl, ur feulster sonerezhel dibar, ur fonnusted digredus : Reign in Blood a reveulzi an thrash metal dre e zihegarated dibar d’ar mare.
Ar gantenn war-lerc’h, Seasons in the Abyss, embannet e 1990 a voe eil gantenn glasel ar strollad, a ziskouezas Slayer en ur mod nevez, pañvrekoc’h, dañvez krouiñ ganto, oc'h arverañ ur meskaj etre kanaouennoù fonnus ha feuls ha re all pouneroc’h hag amyac'hoc'h.
Kanaouennoù ha goloioù ar strollad, levezonet gant dodennoù evel al lazherion a steudad, ar satanegezh, ar relijion, ar brezel hag al Loskadeg o deus kaset karezerezhioù, daleoù, prosezoù ha burutelladennoù kreñv a-berzh ar strolladoù relijiel hag ar c'hevredig.
Daoust da voemerezh ar gitarour Jeff Hanneman evit an naziezh alaman, da zisklêriadurioù cholorier ar gitarour all Kerry King (hag a aprou dre vras ar c’hastiz a varv ha gwerzh frank an armoù tan) ha d'an dodennoù erouezet ganto, n’emañ ket Slayer ur strollad moederezh.
Evel ma voe enebiezh ouzh orgedoù relijiel gant Sened Roma e voe enebiezh a-berzh an Iliz ouzh an orged, komprenet evel darempredoù etre gwaz ha maouez e-maez sakramant an iliz, da lavarout eo e-maez ar briedelezh, hag urzh ofisiel ar gevredigezh.
Ne vir ket ouzh ar vioù koukoug avat, rak an timbr embannet evit lidañ 75vet deiz-ha-bloaz Unvaniezh Postoù ar Bed, moullet gant prizioù e “cent”, zo lakaet e gwerzh d’an 10 a viz Here 1949, a-raok ar c’hemmadur eta.
D'an 9 a viz Even 1944 e kouezhas ur c'harr-nij Mosquito FB IV marilhet DZ353 ha kodet AZ-B eus ar 627th Squadron Royal Air Force Volunteer Reserve eus aerlu ar Rouantelezh-Unanet e "Porzh Heizeg" e Sant-Ervlon-an-Dezerzh gant daou nijour, ur Saoz hag un Aostralian, en e vourzh; lazhet e voent o-daou, douaret int e bered ar gumun.
Goude preizhañ ha gwastañ ar Reter-Nesañ hed-ha-hed e lakaas Olofern seziz war Baituloua, ur gêr yuzev (Sheikh Zuweid en Egipt hiziv moarvat, a zo ⲃⲁⲓⲧⲩⲗⲟⲩⲁ e kopteg) hag a stanke un hent e menezioù Judea.
Hebraek eo an daou anv : eus ְִּ‎ Yec'houdit "Yuzevez" e teu Judit , hag eus Holofernes e teu Holofern ; den ne oar ster an anv diwezhañ-mañ, a zo deuet moarvat, dre ar perseg, eus Asiria, ma oa Oropherne e stumm.
Françoise d'Amboise, pe Frañseza Amboaz, ganet e kastell Thouars d'an 29 a viz Mae 1427 ha marvet d'ar 4 a viz Du 1485 e Naoned, a oa ur briñsez c'hall, merc'h da Louis d'Amboise, priñs Talmont ha beskont Thouars, ha da Louise-Marie de Rieux.
Ar galianeg a oa ur yezh keltiek kozh a veze komzet en ul lodenn eus kevandir Europa, adal ar VI kantved kent JK betek ar , gant annezidi Galia (hiziv : Bro-C'hall, Luksembourg, Belgia, ar pep brasañ eus Suis, Italia an Norzh, un darn eus an Izelvroioù ha Germania war ribl kleiz ar stêr Roen.
Setu perak ez eo gwelet evel ul levezon gant ur bern strolladoù all, en o zouez The Urinals, The Minutemen, R.E.M. (adenrollet ganto ar ganaouenn "Strange" war o fladenn Document) hag ivez, tostoc'h ouzhomp re all evel Bloc Party, Futureheads pe c'hoazh Franz Ferdinand.
Gant c'hwec'h titl Kampion Frañs war-renk etre 2002 ha 2008, eo an OL ar c'hlub nemetañ bet gounezet gantañ (e touez ar pamp kampionad brasañ e Europa: Spagn, Italia, Bro-Saoz, Alamagn ha Frañs) kement a wech ur c'hampionad.
D'an 29 a viz Mae 1943 e kouezhas ur c'harr-nij B-17F eus aerlu SUA e "Le Vivrais" e Menez-Dol; nav nijour eus e laz a varvas (unan anezhe a voe douaret e Saint-Avold ha c'hwec'h all er Brittany American Cemetery e Montjoie-Saint-Martin e departamant Manche e Bro-C'hall), ar milour all a voe tapet d' an Alamaned.
E eontr, ne fell ket dezhañ e tizolofe Harry e orin ha klask a ra mirout outañ a vont di par ma c'hall met gant skoazell Rubeus Hagrid , kaset gant Dumbledore, rener skol Hogwarts, e teu Harry a-benn, a-benn ar fin, da gemer an tren da vont d'ar skol war ar c'hae 9 3/4 eus ti-gar King's Cross e Londrez.
Pa oa emzivad e oa savet Harry gant e eontr hag e voereb, Vernon ha Petunia Dursley — muggleed anezhe , da lâret eo tud n'o deus tamm pouer hud ebet ha n'in ket sorserien —, a vez bepred war e vuhez, a guzh outañ e orin hag e zonezonoù sorser.
Er broioù afrikan, azian pe amerikan trevadennet gant ar Stad-C’hall, ar Rouantelezh-Unanet, Bro-bPortugal, Bro-Spagn, Bro-Veljia, Alamagn , an Izelvroioù ez eus bet embannet timbroù-post gant anv ar vro betek ma 'z eus bet gounezet o zizalc’hidigezh gant ar pobloù.
Berzh a reas an timbroù er Rouantelezh Unanet ken-ha-ken, ha heuliet ar skouer e broioù all timat : kantonioù Bro-Suis Zürich ha Jeneva, Bro Vrazil , ar Stadoù-Unanet hag Enez Maoris , Bro-C'hall ha Beljia , Kab ar Spi Mat, Chile ha Portugal .
Gant an Alamanted ez eus lakaet war droad ur servij postel war an tiriad gwarezet adanvet Karolinen ganto. An timbroù alaman soulgarget a vez implijet da gentañ, hag e kaver e gwerzh e 1901 timbroù boaz trevadennoù Alamagn, da lavaret eo ar vag “Hohenzollern” gant ar meneg KAROLINEN.
Met kalz bravoc'h eo graet al labour c'hoazh eget pezh a oa kustum Caravaggio d'ober d'ar c'houlz-se, ma skriv an arzvarnour Peter Robb, er buhezskrid embannet gantañ e 1998 diwar-benn Caravaggio, e rank bezañ bet savet war-dro 1598.